"Моны белү нигә кирәк? Үзегез дә бер эксперимент үткәреп карагыз әле"              

	Хәер, сөйләмиятнең үз берәмлекләре белән эш итәргә, аларны тел фәне берәмлекләре белән бутамаска күнегеп киләбез инде. Кыскача гына кабатлап алыйк. Сөйләмнең төп берәмлеге хәбәрләмә дидек, ул фраземалардан тора (җөмләләрдән түгел), алары лексемалардан тора (сүзләрдән түгел). Фикер бит мәгънәви берәмлекләрдән оеша. Алар төшенчә дип атала. Төшенчәне белдерү өчен тәгаенләнгән тел берәмлеге сүз дип һәм сүзтезмә дип (әйтмә сөйләмдә сүз һәм синтагма дип) атала. 	 Ә менә төшенчәнең сөйләм берәмлеге буларак атамасы – ул лексема. Галимнәр исәпләвенчә, кешенең оператив хәтере сөйләм оештырганда 7–9 лексемадан торган (сүздән түгел) фразема белән эш итә икән. 
	Илдар НИЗАМОВ	
Матбугат.ру

	№ --- | 09.01.2020	


